Uršuľa Kovalyk

Uršuľa Kovalyk (autorský pseudonym) (* 31. december 1969, Košice) je slovenská poetka a spisovateľka.

Život a dielo 
Vyštudovala Strednú zdravotnícku školu, ale v zdravotníctve nepracovala. Po roku 1989 vystriedala niekoľko exkluzívnych zamestnaní (ošetrovateľka laboratórnych zvierat, kníhkupkyňa v kníhkupectve Artforum, pracovníčka v Krízovom centre pre obete násilia). Známa v košickom undergrounde. V roku 2004 externe vyštudovala sociálnu prácu na Trnavskej univerzite. V súčasnosti pracuje v občianskom združení s bezdomovcami. Je supervízorkou a principálkou „Divadla bez domova“, v ktorom hrajú ľudia bez domova a telesne postihnutí. Má dve deti a žije v Bratislave.

Literárne ocenenia 
 2001: Cena Inzine v rámci literárnej súťaže Poviedka
 2002: Víťazka slovenského národného kola celosvetovej literárnej súťaže o cenu Davida T. K. Wonga
 2014: Literárna cena Anasoft litera (nominácia na knihu Krasojazdkyňa)
 2018: Literárna cena Európskej centrálnej banky na knihu Krasojazdkyňa

Dielo

Próza 
 2002: Neverné ženy neznášajú vajíčka.
 2004: Sex po slovensky. Dvojpohlavná antológia o sexe.
 2004: Travesty šou.
 2008: Žena zo sekáča.
 2011: Päť x päť . Antológia súčasnej slovenskej prózy. 
 2013: Krasojazdkyňa.
 2018: Čisté zviera.

Dráma 
 Vec (2003)
 Maková panna (2004)
 Krvavý kľúč (2005)
 Oktagon (2006)
 Cesta do výdajne (2006)
 Deň mŕtvych (2008) Hra napísaná pre herečky a hercov komunitného „Divadla bez domova“.

Referencie 

Slovenskí spisovatelia
Slovenskí prozaici
Ženy v slovenskej literatúre
Absolventi Fakulty zdravotníctva a sociálnej práce Trnavskej univerzity v Trnave
Laureáti súťaže Poviedka
Laureáti Anasoft litera
Osobnosti z Košíc